projecte-aina/catalan_government_crawling huggingface dataset:
El Govern de la Generalitat ha creat un registre d'empreses sancionades per infraccions molt greus en prevenció de riscos laborals a través del qual es faran públiques les dades de les empreses que cometin infraccions molt greus en la prevenció de riscos laborals pels seus treballadors/ores.
Amb aquesta mesura es pretén reforçar la protecció als treballadors/ores atès l'alt cost social i econòmic de la sinistralitat laboral.
El procediment sancionador a una empresa s'inicia a proposta de la Inspecció de Treball i Seguretat Social, a partir de les irregularitats detectades en les seves actuacions.
En cas d'infracció molt greu, l'òrgan competent per decidir sobre l'expedient sancionador és la Direcció General de Relacions Laborals, Treball Autònom, Seguretat i Salut Laboral, que comunicarà la sanció a l'empresa infractora i, un cop aquesta sigui ferma, ordenarà la publicació de la sanció al Diari Oficial de la Generalitat de Catalunya (DOGC).
Trimestralment, la Direcció General de Relacions Laborals, Treball Autònom, Seguretat i Salut Laboral publicarà a la pàgina web del portal de Treball, la relació d'empreses sancionades per infraccions molt greus, per tal que pugui ser consultada per totes les persones interessades, les empreses i els organismes i òrgans competents en matèria de contractació pública de les administracions públiques.
La consulta d'aquest registre serà pública, si bé no habilita en cap cas per al tractament posterior de les dades o la seva inclusió en un fitxer als efectes del previst a la Llei orgànica 15/1999, de 13 de desembre, de protecció de dades de caràcter personal.
Existeix en el si de la Direcció General de Relacions Laborals i Qualitat en el Treball un Registre de certificacions de formació adscrit a l'ICSSL, encarregat del registre dels professionals que acreditin haver realitzar la formació necessària per desenvolupar tasques en les funcions de nivell intermedi i superior.
En aquest registre només figuren inscrites les persones que hagin superat algun dels cursos en prevenció de riscos laborals en els nivells intermedi i/o superior en un centre de formació que hagi estat autoritzat per la Direcció General de Relacions Laborals i Qualitat en el Treball del Departament de Treball, Afers Socials i Famílies.
Fins les modificacions normatives pertinents que actualment permeten i que són la via oficial per obtenir els títols en prevenció de riscos laborals, de nivell intermedi i superior (cicles formatius i de titulació universitària oficial, respectivament), aquest era el procediment per acreditar la formació necessària per desenvolupar tasques en les funcions de nivell intermedi i superior.
Actualment aquest registre només emet certificacions que acrediten l'inscripció en aquest registre i que la persona inscrita ha realitzat la formació en prevenció de riscos necessària per desenvolupar tasques en les funcions de nivell intermedi i superior.
Nota: el registre de certificacions de formació de la Direcció General de Relacions Laborals i Qualitat en el Treball només expedeix certificacions en paper, i no pas carnets en material PVC.
Informe que analitza l'evolució del guany brut anual mitjà a Catalunya a partir de les dades de l'Enquesta anual d'estructura salarial.
La informació es detalla per sexe, edat, tipus de jornada, tipus de contracte, sector econòmic i tipus d'ocupació.
Informació sobre l'evolució més recent de la inversió industrial a Catalunya i avanç del comportament inversor de la indústria catalana en el seu conjunt i els seus diferents sectors.
La informació es genera a partir d'un procés d'enquesta realitzat per l'Observatori del Treball i Model Productiu.
Informe que analitza els principals resultats del sector turístic català en el període gener-desembre de l'any objecte d'estudi.
El contingut fa referència a l'ocupació en les diferents modalitats d'allotjament; la demanda turística del mercat estranger i l'afluència de passatgers de vols internacionals, i al mercat de treball de les activitats relacionades amb el sector turístic.
Informe que analitza la contractació laboral registrada durant l'any amb l'objectiu de determinar quin és el grau de rotació laboral dins del mercat de treball català i quins són els col·lectius més afectats.
Informe que analitza l'evolució de la bretxa salarial de gènere, l'any de referència, per característiques personals i del lloc de treball, a partir de les dades de l'Enquesta anual d'estructura salarial (INE i Idescat).
Anàlisi del volum de contractació registrat durant l'any natural, així com la seva tipologia i evolució interanual.
S'estudia la contractació en funció de diferents variables, com el tipus de jornada, la modalitat contractual i altres, i es fa un aprofundiment en la contractació realitzada per les empreses de treball temporal (ETT)
Informe que analitza el conjunt de dades estadístiques del sector turístic català, corresponent al període de juny a setembre de l'any objecte d'estudi.
La informació fa referència a l'ocupació en els allotjaments turístics, l'afluència i despesa del turisme estranger, les arribades de passatgers de vols internacionals i el mercat de treball de les activitats turístiques.
L'objectiu d'aquesta publicació és analitzar la realitat territorial de Catalunya des del punt de vista de l'activitat econòmica i el mercat de treball per tal de posar en relleu les capacitats del territori en l'àmbit de la producció, l'ocupació i l'atur.
S'ofereix un conjunt de fitxes comarcals, taules i rànquings amb dades socioeconòmiques i del mercat de treball segmentades per territori (comarca, àmbits territorials i Catalunya).
Informe que analitza l'evolució del sector del comerç a Catalunya l'any de referència, estructurat en quatre eixos: estructura empresarial, mercat de treball, vendes del sector i consum.
Anàlisi detallada de l'estructura empresarial a Catalunya i la seva evolució, tant en l'àmbit general, com sectorial i territorial, a partir de les dades del Directori central d'empreses.
Publicació que descriu l'evolució i perfil del col·lectiu de persones que, dins el treball per compte propi, ho fa com a autònomes persones físiques.
La comparativa es realitza amb el conjunt del treball per compte propi i el treball a compte d'altri, i el perfil s'ofereix per diverses variables de classificació.
Visió general de la situació econòmica de Catalunya i el seu entorn a través dels principals indicadors macroeconòmics, del mercat de treball i els sectors productius.
L'anàlisi se centra en l'evolució d'indicadors de PIB i previsions, demanda interna i sector exterior, ocupació, atur, preus i costos laborals, relacions laborals, empresa, indústria, comerç i turisme.
Determinades activitats econòmiques estan considerades d'alt contingut tecnològic.
Quantificar i monitoritzar l'ocupació lligada a aquestes activitats és l'objectiu d'aquesta publicació.
Caracterització de la situació i evolució de la població estrangera en el mercat de treball català, acompanyada de la comparativa amb la població nacional.
Anàlisi de l'evolució sectorial de l'ocupació i l'atur estimats per l'Enquesta de població activa amb l'objectiu de segmentar la informació per àmbits sectorials.
Anàlisi de l'evolució dels principals indicadors del mercat de treball català estimats per l'Enquesta de població activa: població activa, ocupada i aturada i les seves taxes respectives.
La informació es detalla per sexe, edat i, quan escau, tipus de jornada, tipus de contracte i sector econòmic.
Síntesi de les característiques de la població aturada a Catalunya registrada a les oficines de Treball.
La publicació inclou fitxes de resum per les diferents variables de desagregació i per territoris.
Descripció sintètica de les característiques de les persones que troben feina i dels llocs de treball que passen a ocupar, a partir de la informació procedent de l'EPA.
S'ofereix informació per característiques de tipus personal, per característiques laborals de la nova feina i per característiques de procedència (en altres, si estaven inactives o desocupades).
El mercat de treball té fluxos d'entrada i sortida.
Aquesta publicació analitza els canvis produïts entre trimestres en la situació laboral de les persones treballadores (inactivitat, ocupació i atur) per conèixer la dinàmica i característiques d'aquest mercat.
Anàlisi de la situació i expectatives de les empreses industrials exportadores catalanes respecte de la seva cartera de comandes, preus i marges d'exportació.
En el cas de la cartera de comandes, els resultats es presenten desagregats per sectors d'activitat econòmica, trams de facturació en exportació i mercats de destinació.
Anàlisi de dades de l'Enquesta d'ocupació hotelera (EOH) de l'INE que permet descriure les característiques fonamentals de l'oferta i la demanda del sector hoteler de Catalunya, i la seva evolució.
S'incorporen indicadors sobre la rendibilitat hotelera (ADR i RevPAR).
Publicació que analitza, de manera integrada i sintètica, els resultats mensuals i de tendència dels principals indicadors de l'activitat turística de Catalunya des del punt de vista de la demanda (passatgers de vols internacionals i turisme estranger) i de l'oferta (afluència en les diferents modalitats d'allotjament turístic).
Anàlisi dels resultats, en l'àmbit català i estatal, de l'índex de producció industrial, un indicador conjuntural que mesura l'evolució de l'activitat productiva de les branques industrials.
Anàlisi de les dades de l'Enquesta de despesa turística (EGATUR) de l'INE, operació mensual de caràcter oficial que analitza la despesa dels visitants estrangers a Catalunya.
Publicació que analitza l'evolució de les vendes en les grans superfícies no especialitzades en funcionament a Catalunya, a partir de l'índex de vendes en grans superfícies.
Anàlisi de dades de l'Enquesta de moviments turístics en fronteres (FRONTUR) de l'INE, operació mensual de caràcter oficial que estudia l'entrada a Catalunya de visitants estrangers.
Anàlisi sintètica de l'evolució intermensual i interanual de les afiliacions a la Seguretat Social, en mitjana mensual, per règims d'afiliació i territori.
Anàlisi del volum de contractació mensual i de l'acumulat de l'any i de la seva evolució intermensual i interanual, per sexe i modalitat contractual.
Anàlisi de l'atur registrat als serveis públics d'ocupació (desagregat per sexe, edat, sector econòmic i territori) i la seva evolució intermensual i interanual.
Descripció de les característiques fonamentals de l'oferta i la demanda del sector del càmping, turisme rural, apartaments turístics i albergs de Catalunya i la seva evolució, a partir de les dades de les enquestes d'ocupació extra hotelera (EOATEH) de l'INE.
Aquí trobareu informació, elaborada per l'Observatori del Treball i Model Productiu, sobre ocupacions en el mercat de treball català, útil per prendre decisions sobre orientació professional.
La informació mostra la situació de les ocupacions a través dels contractes de treball signats (entrades a l'ocupació) i les persones que demanden aquesta feina a través del Servei Públic d'Ocupació de Catalunya.
La situació de cada ocupació se sintetitza en un índex que permet ordenar les ocupacions, de millor a pitjor posicionades en el mercat de treball.
S'exclouen de la presentació de resultats les ocupacions que la seva forma d'accés es realitza per una via diferent a la contractació laboral o l'autoocupació (com és el cas d'ocupacions vinculades a les forces de seguretat i el poder legislatiu i judicial).
L'apartat Quina ocupació t'interessa? permet una consulta individualitzada per a una ocupació concreta.
També es pot consultar un resum de totes les ocupacions a l'apartat Ordenació de les ocupacions, i la informació detallada, a l'apartat Metodologia i taules de detall.
Podreu accedir a través dels navegadors Internet Explorer 11, Chrome 60 o superior, FireFox 55 o superior, Safari 11 o superior i Edge.
Infografia Treball per ocupacions
Diverses fonts proporcionen informació de salaris i costos laborals.
L'Enquesta d'estructura salarial i l'Enquesta anual d'estructura salarial proporcionen informació dels salaris bruts mitjans anuals i per hora de les persones assalariades.
L'Enquesta d'estructural salarial és una operació estadística de periodicitat quadriennal realitzada per l'INE.
La metodologia és comuna a tota la Unió Europea per tal que els resultats siguin comparables entre els estats membres.
Aquesta enquesta ofereix informació dels salaris mitjans per variables personals, del lloc de treball i de l'empresa, creuades per sexe.
També informa sobre la distribució salarial i els components salarials.
Els anys en què no es realitza aquesta enquesta l'INE elabora l'Enquesta anual d'estructura salarial.
En aquest cas, la informació s'obté de l'explotació de registres administratius de la Seguretat Social, de l'Agència Tributària i d'un qüestionari específic més reduït.
L'Enquesta anual d'estructura salarial només ofereix dades per determinades variables.
L'Idescat ofereix una ampliació de resultats d'ambdues enquestes.
L'Observatori del Treball i Model Productiu realitza una explotació de la Mostra contínua de vides laborals (MCVL).
A partir d'aquesta explotació estima els guanys salarials de la població assalariada.
La Mostra correspon a una selecció aleatòria del 4% de les persones incloses en els registres de la Seguretat Social.
Conté dades d'afiliació a la SS, del Padró continu municipal (INE) i del resum de retencions de l'IRPF (Agència Tributària).
L'oferta de lloc de treball és el tràmit que fa una empresa o qualsevol altre ocupador que necessita cobrir llocs de treball de la seva organització, amb l'objectiu de trobar candidats adients a la feina.
En aquest apartat es recullen les ofertes gestionades pel Servei Públic d'Ocupació de Catalunya i les publicades al portal d'internet "Feina Activa".
Es presenta un resum de les ofertes de llocs de treball a Catalunya.
L'objectiu és conèixer el volum i les característiques dels llocs de treball oferts a Catalunya.
Tant les registrades a les oficines dels serveis públics d'ocupació, com les publicades al portal d'Internet Feina Activa.
L'origen de l'oferta pot ser l'administració pública, les empreses o les agències privades.
La informació mostra els llocs de treball de les ofertes registrades, segons els requeriments de l'empresa i característiques del lloc.
I les ocupacions o subcategories amb més llocs de treball oferts.
IMPORTANT: A partir de gener de 2011 la classificació d'ocupacions que s'utilitza és la nova Classificació Nacional d'Ocupacions (CNO-2011).
Aquesta va ser aprovada pel Reial Decret 1591/2010, de 26 de novembre i substitueix la CCO-94.
Per inserció laboral s'entén el contacte formal d'un individu amb el mercat de treball.
Es pot mesurar a partir dels registres administratius d'afiliació a la Seguretat Social i de contractació laboral.
Es considera que hi ha inserció laboral en un període determinat quan s'observa l'existència d'ocupació en algun moment d'aquest període.
Informe que analitza la inserció laboral dels titulats en formació professional inicial (FPI) en el mercat de treball.
El seguiment de la inserció es fa durant un màxim de 5 anys des de la finalització dels estudis.
Es realitza a partir de la informació dels registres administratius d'afiliació a la Seguretat Social i de contractació laboral.
Document elaborat conjuntament amb Ivàlua amb l'objectiu de definir uns indicadors.
Aquests han de permetre mesurar la inserció en el mercat de treball tant a nivell individual com d'un col·lectiu determinat.
El sistema defineix un marc conceptual per a calcular indicadors d'inserció laboral.
La seva materialització vindrà determinada per la informació disponible.
Càlcul de les sortides de l'atur registrat a partir dels fitxers de tancament mensual de demandants inscrits a les oficines de Treball.
Aquestes sortides s'obtenen de la comparació de la situació de cada persona en dos fitxers de períodes consecutius.
Es caracteritzen per les variables disponibles (durada, forma de sortida, tipus i durada de les prestacions per desocupació percebudes, etc.).
L'atur registrat a Catalunya es correspon amb les demandes d'ocupació pendents de cobrir l'últim dia de cada mes a les oficines del Servei Públic d'Ocupació de Catalunya.
Les demandes d'ocupació són sol·licituds de llocs de treball fetes per persones treballadores, registrades a les oficines del Servei Públic d'Ocupació de Catalunya, que estan actives l'últim dia laborable de cada mes.
Informació estadística provinent dels comptes de cotització i del registre de persones treballadores afiliades a la Seguretat Social.
Comprèn tant el règim general, com l'especial del carbó i de treballadors autònoms.
S'ofereixen tabulacions que quantifiquen l'afiliació en aquests règims per a Catalunya i a nivell territorial.
Depenent de l'àmbit territorial d'anàlisi i a fi i efecte de no vulnerar el secret estadístic, les dades es presenten per activitat econòmica/secció d'activitat econòmica/sector econòmic i diferents trams de grandària del compte de cotització.
S'ha recalculat la informació d'afiliació de les comarques afectades per la creació del Moianès del primer trimestre de 2016 en endavant.
Amb la caracterització de les entrades a l'ocupació es posa el focus en quin és el perfil de les persones que s'ocupen en el trimestre i que estaven aturades o inactives en el trimestre precedent i quines són les característiques dels llocs de treball que passen a ocupar.
Aquesta anàlisi complementa la informació sobre el saldo del nombre d'ocupats, aturats i inactius i les seves variacions i la informació dels fluxos del mercat de treball.
L'estudi dels fluxos del mercat de treball analitza els moviments entre dos períodes pel que fa a la situació laboral de les persones treballadores: inactivitat, ocupació i atur.
D'aquesta manera es posa en relleu la dinàmica i característiques d'aquest mercat i es complementa la informació de la variació neta de l'estoc de població inactiva, ocupada i aturada.
L'Enquesta de població activa (EPA) té com a objectiu conèixer la força de treball i, és per això que estima la població de 16 i més anys en relació amb el mercat de treball (població activa, ocupada, aturada i inactiva) segons variables de classificació diverses, de caràcter sociodemogràfic i relacionades amb l'activitat i l'ocupació.
Aquesta enquesta és una operació estadística de caràcter continu que realitza l'INE, amb periodicitat trimestral, per a tot el territori espanyol, sobre una mostra de llars seleccionades aleatòriament de la qual l'Idescat n'amplia trimestralment els resultats per a Catalunya.
La informació es desglossa territorialment fins al nivell de la província.
Coincidint amb la publicació dels resultats del 1r trimestre de 2014, l'INE va realitzar un canvi de base poblacional en les estimacions de l'EPA, a partir del Cens de població i habitatges de 2011.
L'actualització de les xifres de població va comportar la revisió, per part de l'INE i l'Idescat, dels resultats de la sèrie històrica 2002-2013.
Infografia Enquesta de població activa
director general de Relacions Laborals, Treball Autònom, Seguretat i Salut Laboral
La Direcció General de Relacions Laborals, Treball Autònom, Seguretat i Salut Laboral té les funcions següents:
c) Promocionar les polítiques i els programes de seguretat i salut laboral.
e) Executar la potestat sancionadora en matèria d'ordre social.
f) Impulsar una nova cultura del desenvolupament econòmic que permeti la reorganització del temps, la compatibilitat entre la vida personal i laboral, i la responsabilitat social.
g) Representar el Departament en totes les comissions departamentals i interdepartamentals que siguin de la seva competència.
h) Coordinar i impulsar les activitats de prevenció de riscos laborals de les mútues d'accidents de treball i malalties professionals de la Seguretat Social.
i) Proposar objectius d'actuació de vigilància i control en les matèries competència de la Direcció General.
j) Assistir i assessorar tècnicament, en matèria de seguretat i salut laboral, empreses, treballadors i treballadores i organismes públics, així com en matèria de subvencions públiques en aquest àmbit.
k) Promocionar i avaluar les activitats necessàries per a la prevenció de riscos derivats del treball relatius a empreses i a centres de treball radicats a Catalunya i fer-ne el seguiment.
l) Col·laborar amb altres administracions competents respecte a l'aplicació de les normes de l'ordre social.
m) Dirigir i coordinar els expedients relatius a les autoritzacions de treball.
n) Iniciar els procediments de responsabilitat patrimonial i nomenar l'instructor o la instructora del procediment.
o) Qualsevol altra funció de naturalesa anàloga que li encomanin.
p) Planificar, dirigir i executar les polítiques d'activació, consolidació i regeneració relacionades amb el treball autònom a Catalunya.
Depèn de la Direcció general el Registre general d'empreses de treball temporal (DOGC 2011).
Informació estadística sobre els accidents de treball, que s'obté dels comunicats que les mútues laborals han de fer davant l'autoritat laboral competent, i que té per objectiu conèixer-ne la situació i l'evolució territorial i sectorial.
Es presenten dades d'accidents de treball en jornada laboral amb baixa segons gravetat, tipus contracte, territori, sexe i sector econòmic; dades d'accidents de treball en jornada laboral in itinere; dades d'accidents de treball sense baixa; dades dels índexs d'incidència dels accidents en jornada de treball segons gravetat, territori i sector econòmic.